Frederikshavnerfirmaet Thorø udvider og har netop overtaget to firmaer i Struer, Rengøringsfirmaet Midt Vest Service samt Jysk Industri & Skadeservice A/S. - I øjeblikket er vi landets femte største skadeservicefirma. Vores mål er i løbet af to-tre år at være blandt de tre største firmaer inden for dette område, fortæller direktør Claus Thorø. Skadeservicefirmaet har 11 år på bagen og med udvidelsen, der giver 60 nye medarbejdere, beskæftiger Thorø nu omkring 325 medarbejdere i otte byer. Gennem årene er arbejdsområderne også udvidet, så firmaet nu blandt andet omfatter tømrerfirma og flytteforretning.

Referat:
Skadeservicefirmaet Thorø har overtaget to firmaer.